Sausenburg Castello

Sausenburg Castello es le ruina de un castello german al pede del Foreste Nigre, justo nord del citate de Kandern in Baden-Württemberg, inter le villages de Sitzenkirch e Malsburg-Marzell. Originalmente le castello esseva le fortalessa del seniores von Sausenburg. Illo es situate sur un altitude de 665 metros, nominate "Sausenberg".

 Historia 
Al initio del 12e seculo, le area esseva donate al monachos benedictin del monasterio de Sancte Blaise. Le contes von Hachberg acquireva le proprietate in 1232 del monasterio. Illes construeva le castello ibi pro assecurar le area e comenciava habitar illac desde 1246. In le anno 1306, le contes fundava le dynastia Sausenberger. De iste anno, illes se appellava le "Markgrafen von Hachberg-Sausenberg".

In 1315, Liuthold II. de Roetteln, le ultime membro mascule de su dynastia, donava Roetteln al contes de Hachberg-Sausenberg. Ille moriva in 1316. Le contes de Hachberg-Sausenberg se moveva al castello Roetteln e fundava Vogtes sur le Sausenberg.

Johann, le ultime del contes de Freiburg, donava su proprietate Badenweiler al Markgrafes de Hachberg-Sausenberg in 1444; le fusionamento de Badenweiler, Rötteln e Sausenberg marcava le comenciamento del Markgräflerland.

In 1503, per patrimonio, le Sausenburg e le Markgräflerland deveniva parte del Markgrafschaft Baden. Le castello esseva destruite in 1678 durante le guerra francese-hollandese per le armea del general francese Marshall Creque. A iste puncto, fortificationes medieval non poteva restar plus longe contra le progresso in armamento de artilleria e assedio.

 Ligamines externe 
 Historia del Sausenburg
 Plano del Sausenburg 
 Historia del Markgraeflerland 

Categoria:Edificios in Germania